C 15/28
BG
Официален вестник на Европейския съюз
16.1.2023 г.
Страни в главното производство Жалбоподател: AB Ответник: Finanzamt Köln-Süd
Преюдициален въпрос Трябва ли разпоредбите на Споразумението между Европейската общност и нейните държави членки, от една страна, и Конфедерация Швейцария, от друга страна, относно свободното движение на хора (1), в сила от 1 юни 2002 г. (наричано по-нататък „Споразумението относно свободното движение на хора“), и по-специално членове 7 и 15 от това споразумение във връзка с член 9, параграф 2 от приложение I към него (право на равнопоставеност) да се тълкуват в смисъл, че не допускат правна уредба на държава членка, съгласно която заети лица, които (поради местоживеенето си или обичайното си пребиваване) са местни на Германия или на държави от ЕС/ЕИП и са граждани на държава — членка на ЕС или ЕИП (включително Германия), могат доброволно да поискат да бъдат облагани с данъка върху доходите въз основа на облагаемите в Германия доходи от трудово правоотношение („доброволно облагане“), по-специално за да им бъде възстановен данък върху доходите, като се вземат предвид разходи (разходи, свързани с дейността) и се приспадне авансово удържаният в Германия данък върху трудовите възнаграждения, но германски и швейцарски граждани, които са местни лица на Швейцария, нямат това право?
(1)
ОВ L 114, 2002 г., стр. 6; Специално издание на български език, 2007 г., глава 11, том 74, стр. 97).
Преюдициално запитване от Bundesarbeitsgericht (Германия), постъпило на 10 октомври 2022 г. — JK/Kirchliches Krankenhaus (Дело C-630/22) (2023/C 15/30) Език на производството: немски Запитваща юрисдикция Bundesarbeitsgericht
Страни в главното производство Ищец, ответник във въззивното производство и жалбоподател в ревизионното производство: JK Ответник, жалбоподател във въззивното производство и ответник в ревизионното производство: Kirchliches Krankenhaus
Преюдициални въпроси 1) В съответствие ли е с правото на Съюза, по-специално с Директива 2000/78/ЕО на Съвета от 27 ноември 2000 година за създаване на основна рамка за равно третиране в областта на заетостта и професиите (1) във връзка с член 21 от Хартата на основните права на Европейския съюз (наричана по-нататък „Хартата“), национална правна уредба, която предвижда, че частна организация, чийто характер е основан на религия, а) може да счита за неподходящи за наемане на служба в нея лица, които преди възникването на трудовото правоотношение са напуснали определена религиозна общност, или б) може да изисква от лицата, работещи за нея, да не са напуснали определена религиозна общност преди възникването на трудовото правоотношение, или в) може да обуслови продължаването на трудовото правоотношение от това лицето, работещо за нея, което преди възникването на трудовото правоотношение е напуснало определена религиозна общност, отново да се присъедини към нея, когато същевременно тя не изисква от лицата, работещи за нея, да принадлежат към тази религиозна общност?